open-index/open-wikipedia-markdown huggingface dataset:
Micardbu

**Micardbu** er en meteorologisk stasjon på Nordøst-Grønland hvor det ble foretatt meteorologiske observasjoner og målinger.

Stasjonen ble anlagt i 1938/39 som hovedstasjon for den fransk-norske ekspedisjonen til nordøst-Grønland. Arbeidet ble utført av fangstmann Nils Nøis, Karl Nicolaisen, Thomas Thomassen og Willy Knutsen. Thomassen fikk oppkalt et nes etter seg, som heter Thomas Thomassen Næs.

Målet med ekspedisjonen var å kartlegge nytt jaktterreng for norsk fangst. Fangstmannen Nils Nøis var bror av Hilmar Nøis og hadde lang erfaring og meget viktig for legitimeringen av ekspedisjonen. Det ble jaktet moskus, rev og isbjørn.

Antatt okkupert av Tyskland periodevis under andre verdenskrig.

Navnet kommer fra grev Gaston Micard som finansierte og deltok på ekspedisjonen.


## Referanser
Fintan Monahan

**Fintan Monahan** (født 23. januar 1967 i Tullamore i County Offaly i Irland) er en irsk geistlig og katolsk biskop av Killaloe.
## Liv og virke
### Prest
Fintan Monahan ble presteviet for erkebispedømmet Tuam den 16. juni 1991 av biskop Michael Smith.

### Biskop av Killaloe
Den 29. juli 2016 utnevnte pave Frans ham til biskop av Killaloe. Erkebiskopen av Cashel og Emly, hans forgjenger Kieran O'Reilly SMA, ordinerte ham til biskop den 25. september samme år. Medkonsekratorer var den apostoliske nuntius til Irland, erkebiskop Charles J. Brown, og erkebiskopen av Tuam, Michael Neary. Ordinasjonsmessen frant sted i  Cathedral of Saints Peter and Paul i Ennis.

Under sin tid som biskop har  Monahan også forfattet bøker som personer hvis liv og litterære verker har inspirert han, nemlig John Henry Newman, Thomas Merton, C. S. Lewis og pave Benedikt XVI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal Joseph MacRory (1861-1945) *1915
* Erkebiskop John Francis D'Alton (1882-1963) *1942
* Erkebiskop Thomas Morris (1914-1997) *1960
* Erkebiskop Dermot Clifford (1939-) *1986
* Erkebiskop Kieran O'Reilly S.M.A. (1952- ) *2010
* Biskop *Fintan Monahan* (1967-) *2016

## Referanser
Johan Edin

**Johan Edin** (født 9. februar 1987) er en svensk tidligere langrennsløper og skiorienteringsløper som representerte IFK Mora. Han debuterte i verdenscupen i langrenn i mars 2006 med en 53.–plass på sprinten i Borlänge, og hans beste plassering i verdenscupen var en 8.–plass på sprinten i Quebec i desember 2012.

Han representerte Sverige i ski-VM 2015, men skuffet med en 43.–plass på sprinten.

Han la opp i 2017.

## Referanser


## Eksterne lenker
*
Andrea Nesvik Voss

**Andrea Nesvik Voss** (født 1998) er en norsk politiker (MDG).

Ved kommunevalget i 2023 var Voss ungdomskandidat for Bergen MDG, og ble valgt som 1. vara til Bergen bystyre, og vararepresentant til utvalget for helse og sosial. Voss studerer statsvitenskap ved Norges teknisk-naturvitenskapelige universitet (NTNU) i Trondheim. 

Voss har vært aktiv i Grønn Ungdom siden 2018 og hatt flere styreverv i fylkeslaget. I 2022 ble hun valgt som sentralstyremedlem i Grønn Ungdom og på landsmøtet i 2023 ble hun valgt til ungdomspartiets første organisatoriske nestleder. Siden landsmøtet i 2025 har hun vært partiets generalsekretær.

Voss har tidligere vært nestleder og leder for Studentparlamentet ved Universitetet i Bergen. Voss sitter også i sentralstyret til Norsk Studentorganisasjon og er styremedlem i Sammen – Studentsamskipnaden på Vestlandet.

## Referanser


## Eksterne lenker
* 
*
Norgesmesterskapet på ski 2024

**Norgesmesterskapet på ski 2024** var sesongens norgesmesterskap i de nordiske grenene langrenn, hopp og kombinert.

Langrenn del 1 ble arrangert på Beitostølen fra 22. til 25. februar, mens langrenn del 2 ble arrangert på Lillehammer fra 21. til 23. mars.

Kombinert skulle vært arrangert på Lillehammer/Beitostølen fra 23. til 25. februar, men ble avlyst grunnet dårlig vær.

## Langrenn
### Menn

### Kvinner

## Referanser


## Eksterne lenker
*
Three Live Ghosts

***Three Live Ghosts*** er en britisk stumfilm fra 1922 regissert av George Fitzmaurice.

## Handling
Spoofy, Jimmy Gubbins og Billy Foster blir alle rapportert døde under første verdenskrig. Men egentlig har de sittet i tysk fangenskap, og blir løslatt mot slutten av krigen. Men når de vender tilbake til England oppdager de at de antas å være døde, og de gir seg selv kallenavnet The Three Live Ghosts. Jimmys mor har fått utbetalt en livsforsikring på ham, og at Jimmy nå er i live kan ødelegge dette.

I tillegg bekymrer Spoofy, som lider av hukommelsestap og kleptomani, vennene sine når han dukker opp med elegante klær og en baby, kort tid etter at huset til en adelsmann er ranet og et barn har blitt kidnappet.

## Skuespillere
* Norman Kerry som Billy Foster
* Anna Q. Nilsson som Ivis
* Edmund Goulding som Jimmy Gubbins
* John Miltern som Peter Lame
* Cyril Chadwick som Spoofy
* Clare Greet som Mrs. Gubbins

## Referanser


## Eksterne lenker
*
Male Sorority Director

***Male Sorority Director*** (originaltittel: *Nan fu nü zhu ren*) er en kinesisk dramakomedie fra 1999 regissert av Zhang Huizhong. Hovedrollen spilles av Zhao Benshan.

Den ble kåret til beste film ved Hundred Flowers Awards (delt med *[[Ikke en eneste]]* og *[[Hong Niang]]*) og tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
The Three Must-Get-Theres

***The Three Must-Get-Theres*** er en amerikansk stumfilm fra 1922 regissert av Max Linder.

## Handling
Dart-In-Again er en ung og fattig adelsmann fra Gascogne, som reiser til Paris i håp om å bli en av kongens musketerer. Når han først møter tre andre musketerer, som heter Walrus, Octopus og Porpoise, begynner han å duellere mot dem, men han blir raskt vennen deres. Sammen kjemper de mot vaktene til kardinal Richie-Loo, som arbeider for kong Ludvig XIII av Frankrike.

Men dronning Anna er desperat fordi kardinalen har oppdaget at hun har gitt juveler som ble tilbudt henne av kongen til hennes elsker: Den britiske Lord Duke Poussy Bunkumin. Dart-In-Again krysser Den engelske kanal, for å få tak i juvelene igjen, og returnerer dem til dronningen akkurat i tide før hennes forhold blir avslørt. I løpet av sine eventyr blir Dart-in-Again forelsket i Constance Bonne-aux-Fieux. Kongen belønner Dart-In-Again ved å utnevne ham til musketer, og han feirer bryllupet sitt med Constance.

## Skuespillere
* Max Linder som Dart-In-Again
* Bull Montana som Li'l Cardinal Richie-Loo
* Frank Cooke som Louis XIII
* Jobyna Ralston som Constance Bonne-aux-Fieux

## Referanser


## Eksterne lenker
*
Mario Eduardo Dorsonville-Rodríguez

**Mario Eduardo Dorsonville-Rodríguez** (født 31. oktober 1960 i Bogotá i Colombia, død 19. januar 2024 i Houma i Louisiana i USA) var en colombiansk-amerikansk geistlig og katolsk biskop av Houma-Thibodaux i Louisiana i USA.

## Liv og virke
### Prest
Dorsonville-Rodríguez mottok prestevielsens sakrament av kardinal Mario Revollo Bravo for erkebispedømmet Bogotá den 23. november 1985.

### Hjelpebiskop i Washington DC
Den 20. mars 2015 utnevnte pave Frans ham til titulærbiskop av Kearney og hjelpebiskop i Washington D.C. Erkebiskopen av Washington, kardinal Donald Wuerl, ordinerte ham til biskop den 20. april 2015. Medkonsekratorer var erkebiskopen av Tegucigalpa, kardinal Óscar Rodríguez Maradiaga, og erkebiskopen av Baltimore, William Edward Lori.

29. februar 2020 deltok han på en høring om flyktninger i USAs representanthus. Han bemerket da: «I dag er jeg her for å gjenta budskapet til den hellige far: å erkjenne at vi til enhver tid, men spesielt i dette øyeblikket med stor global turbulens, må anerkjenne de mest sårbare og ønske dem velkommen i den grad vi kan.»

20. august 2021 oppfordret han Biden-regjeringen til å ta inn over seg flyktningestrømmen skapt av Talibans fremstøt den måneden i Afghanistan. Den 29. september samme år, under en preken, ba Dorsonville sognebarn om å aktivt engasjere seg i å hjelpe afghanske flyktninger.

### Biskop av Houma-Thibodaux
Pave Frans utnevnte ham til biskop av Houma-Thibodaux den 1. februar 2023. Innsettelsen i embedet fant sted den 29. mars samme år.

Den 19. januar 2024, noen dager før hans første årsjubileum som biskop av Houma-Thibodaux, døde biskop Dorsonville-Rodríguez etter kort sykdom i en alder av 63 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Donald William Wuerl (1940- ) *1986
* Biskop *Mario Eduardo Dorsonville-Rodríguez* (1960-2024) *2015

## Referanser
Thundering Hoofs

***Thundering Hoofs*** er en amerikansk stumfilm fra 1922 regissert av Francis Ford.

## Handling
En ung kvinne vender tilbake til hjemstedet i Kentucky, etter å ha studert i flere år ved en internatskole. Hun oppdager at en meget verdifull hest som skal delta i hestesport, er i ferd med å bli sparket ut av hele konkurransen. Så kvinnen bestemmer seg for å ri denne hesten under Derbyet selv, og vinner konkurransen.

## Skuespillere
* Peggy O'Day som Betty
* Francis Ford som Daddy Bill
* James T. Kelley som Jimmy O'Brien
* Florence Murth
* Philip Ford som Jack
* Cecil McLean

## Referanser


## Eksterne lenker
*
Norge under Vinter-OL for ungdom 2024

**Norge** deltar i **[[Vinter-OL for ungdom 2024]]** i Gangwon, Sør-Korea som blir arrangert i perioden 20. januar til 1. februar 2024.

Akeren Ola Brandstadmoen og skiskytteren Julie Kvelvane var flaggbærere for Norge under åpningsseremonien.

## Medaljer

## Medaljevinnere

## Tropp
48 utøvere representerte Norge i totalt ni av 15 idretter.

## Se også
* Norge under Sommer-OL 2024

## Referanser
Through a Glass Window

***Through a Glass Window*** er en amerikansk stumfilm fra 1922 regissert av Maurice Campbell.

## Handling
Mrs. Martin bor i New York sammen med sønnen Dan og datteren Jenny. I løpet av sommeren blir Mrs. Martin syk, og en tur vekk fra storbyen blir anbefalt. Ute av stand til å finansiere dette, konverterer Jenny bakgården sin til en blomstrende hage - i håp om at dette skal gjøre moren hennes frisk. Når en kunde mister pengene sine i butikken hun arbeider ved, bruker Jenny disse pengene til å kjøpe en frakk til broren sin.

Men kunden truer henne senere med å få henne arrestert, og hun lover å returnere pengene - som Dan skaffer ved å rane en annen butikk. Men Dan blir snart arrestert for dette, og Mrs. Martin blir blind. Så Jenny forteller moren sin at Dan har fått en jobb i Sør-Amerika, i stedet for å fortelle henne sannheten. I mellomtiden åpner Jenny en rivaliserende butikk, som blir en suksess. Etter at broren hennes kommer hjem, aksepterer Jenny frieriet til Tomasso - som ønsker å gifte seg med henne.

## Skuespillere
* May McAvoy som Jenny Martin
* Fanny Midgley som Mrs. Martin
* Burwell Hamrick som Dan Martin
* Raymond McKee som Tomasso Barilio
* F. A. Turner som Matt Clancy 
* Carrie Clark Ward som Molly Clancy

## Referanser


## Eksterne lenker
*
Giorgio Doria

**Giorgio Doria** (født 4. desember 1708 i Genova; død 31. januar 1759 i Roma i kirkestaten) var en italiensk katolsk nuntius, erkebiskop og kardinal i Den romerske kurie.
## Liv og virke
### Bakgruunn
Giorgio Doria var sønn av Andrea Doria og Livia Centurione Becchignone. Sammen med sin fetter Carlo Spinola ble han sendt til Roma for å studere ved Det klementinske kollegium. Han fullførte studiene ved La Sapienza i Roma, hvor han oppnådde en doktorgrad i *utroque iure*.

### I Kirkestatens tjeneste
Han begynte sin kirkelige karriere i september 1734 som konsultor ved Signatura Apostolica. Han ble deretter utnevnt til viselegat i Bologna fra september 1734 til 16. oktober 1737. Den 8. februar 1738 ble han utnevnt til guvernør i byen Ascoli, men ble erstattet av Girolamo Spinola i april 1738.
### Nuntius, erkebiskop
Keiser Karl VI døde 20. oktober 1740, og valget av den nye keiseren truet med å forstyrre den europeiske balanse. Doria ble foreslått som ekstraordinær nuntius ved Riksdagen i Frankfurt. Han ble ordinert til diakon den 30. november 1740, ordinert til prest den 4. desember 1740 og utnevnt til titulærerkebiskop av *Chalcedon* bare én dag senere. Hans bispevielse fant sted 8. desember 1740 i San Sisto-kapellet i Quirinalpalasset i Roma av pave Benedikt XIV, assistert av Joseph Guyon de Crochans, biskop av Cavaillon, og Paul Alphéran de Bussan, biskop av Malta. 

Etter valget av keiser Karl VII forble han ved det keiserlige hoff som ordinær nuntius fra 1742 til 1744.

### Kardinal
I konsistoriet den 9. september 1743 ble han opphøyet til kardinal av pave Benedikt XIV og tatt opp i klassen av kardinalprester. Han mottok sin galero den 5. mars 1744, og 16. mars 1744 ble den installert i hans tittelkirke *[[San Lorenzo in Panisperna]]*. Rett etter at han ble kreert til kardinal, den 23. september 1743, ble han utnevnt til legat til Bologna, hvor han ble værende til den  17. oktober 1754. Giorgio Doria valgte seg tittelkirken *[[Sant'Agostino]]* den 15. desember 1745 og tittel kirken *[[Santa Cecilia in Trastevere]]* 3. januar 1757, men beholdt Sant'Agostino *in commendam*.

Etter pave Benedikt XIVs død deltok kardinal Doria i konklavet i 1758, som frembragte pave Klemens XIII. 

Fra 1754 til sin død i 1759 var han prefekt for *[[Congregatio boni regiminis]]* *(Kongregasjonen for god regjering)*.

Kardinal Giorgio Doria døde i Roma 31. januar 1759 og ble gravlagt i basilikaen *Santa Cecilia in Trastevere*.

Det er et portrett av ham av Lucia Torelli i *Galleria Doria Pamphilj*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal *Giorgio Doria* (1708-1759) *1740

## Referanser
Liste over vinnere av landskappleiken i vokal

## Vinnere
*1958: Torbjørg Aamlid Paus
*1959: Torbjørg Aamlid Paus
*1960: Torbjørg Aamlid Paus
*1961: Torleiv H. Bjørgum
*1962: Anna Lunde
*1963: Anna Lunde
*1964: Anna Lunde
*1965: Agnes Buen Garnås
*1966: Agnes Buen Garnås
*1967: Agnes Buen Garnås
*1968: Agnes Buen Garnås
*1969: Maria Høgetveit Berg
*1970: Agnes Buen Garnås, Maria Høgetveit Berg og Margaretha Opheim
*1971: Anna Lunde
*1972: Hanne Kjersti Buen
*1973: Agnes Buen Garnås
*1974: Bjarne Øverbø
*1975: Torbjørg Aamlid Paus
*1976: Arnfinn Staurheim
*1977: Bjarne Øverbø
*1978: Bjarne Øverbø
*1979: Bjarne Øverbø
*1980: Halvor Håkanes
*1981: Halvor Håkanes
*1982: Bjarne Øverbø
*1983: Kirsten Bråten Berg
*1984: Ragnar Vigdal
*1985: Ragnhild Furholt
*1986: Toril Stave
*1987: Kirsten Bråten Berg (kongepokal)
*1988: Olav Haugen
*1989: Halvor Nordjordet
*1990: Gunhild Tømmerås
*1991: Arve Moen Bergset
*1992: Berit Opheim
*1993: Ragnhild Furholt
*1994: Gunhild Tømmerås (kongepokal)
*1995: Berit Opheim
*1996: Berit Opheim
*1997: Øyonn Groven Myhren
*1998: Gunhild Tømmerås, Øyonn Groven Myhren
*1999: Ingvill Marit Buen Garnås
*2000: Gunhild Tømmerås
*2001: Ragnhild Furholt (kongepokal)
*2002: Jon Anders Halvorsen
*2003: Ingvill Marit Buen Garnås
*2004: Gro Kjelleberg Solli
*2005: Kirsten Bråten Berg
*2006: Camilla Granlien
*2007: Camilla Granlien
*2008: Camilla Granlien (kongepokal)
*2009: Ingebjørg Bratland
*2010: Unni Boksasp
*2011: Unni Boksasp
*2012: Gro Kjelleberg Solli
*2013: Ingvill Marit Buen Garnås
*2014: Odd Nordstoga
*2015: Unni Løvlid
*2016: Margit Myhr (kongepokal)
*2017: Øyonn Groven Myhren
*2018: Margrete Nordmoen
*2019: Mari Midtli
*2022: Malin Alander
*2023: Synnøve Brøndbo Plassen
*2024: Synnøve Brøndo Plassen (kongepokal)
*2025: Martin Steinum Brun

## Referanser
Liste over vinnere av landskappleiken i halling

## Vinnere
*1959: Knut Buseth
*1960: Kjell Sandbæk
*1962: Knut Buseth
*1963: Nils Sletta
*1966: Knut Buseth
*1967: Knut Buseth
*1968: Hallgrim Berg
*1969: Anders Anmarkrud
*1970: Thomas Stensgård
*1971: Anders Anmarkrud
*1972: Thomas Stensgård
*1973: Anders Anmarkrud
*1974: Thomas Stensgård
*1975: Thomas Stensgård, Thor Hermann Bøhle og Rolf Bjørgan
*1976: Thomas Stensgård
*1977:
*1978: Thor Hermann Bøhle
*1979: Rolf Bjørgan og Ingar Ranheim
*1980: Dagfinn Krogsrud
*1981: Bjørn Strand og Øyvind Kvile
*1982: Thor Hermann Bøhle
*1983: Rolf Bjørgan og Bjørn Strand
*1984: Reidar Meinstad, (kongepokal)
*1985: Thomas Stensgård
*1986: Torstein Gjeldokk
*1987: Martin Myhr
*1988: Bjørn Strand
*1989: Bjørn Strand
*1990: Martin Myhr
*1991: Bjørn Strand
*1992: Jon Ellingsen
*1993: Bjørn Strand, kongepokal
*1994: Jon Ellingsen
*1995: Jon Ellingsen
*1996: Martin Myhr
*1997: Sigbjørn Rua
*1998: Sigbjørn Rua
*1999: Martin Myhr
*2000: Jon Ellingsen, (kongepokal)
*2001: Sigbjørn Rua
*2002: Jon Ellingsen
*2003: Tom Løvli
*2004: Tom Løvli
*2005: Martin Myhr
*2006: Sigbjørn Rua
*2007: Eivind Bakken, (kongepokal)
*2008: Martin Myhr
*2009: Ulf-Arne Johnannessen
*2010: Sigbjørn Rua
*2011: Hallgrim Hansegård
*2012: Hallgrim Hansegård
*2013: Hallgrim Hansegård
*2014: Ådne R. G. Kolbjørnshus
*2015: Hallgrim Hansegård, (kongepokal)
*2016: Sigbjørn Rua
*2017: Ulf-Arne Johannessen
*2018: Ådne R. G. Kolbjørnshus
*2019: Torkjell Lunde Børsheim
*2022: Bjørnar Blaavarp Heimdal
*2023: Ola Narverud, (kongepokal)
*2024: Ådne R. G. Kolbjørnshus
*2025: Ådne R. G. Kolbjørnshus
Oltedal gamle kraftverk

**Oltedal gamle kraftverk** var et vannkraftverk i Oltedal i Gjesdal kommune i Rogaland.

Det utnyttet et fall på 66 meter fra Oltedalsvatnet. Installert effekt var 6,4 MW fra fire francisturbiner.

Stavanger kommune vedtok en plan for utbygging i 1907. To aggregat med tilsammen 3 MW ble tatt i bruk i 1909.
Aggregat tre ble tatt i bruk i 1911, og nummer fire i 1914.

Et midlertidig kraftverk ble bygget i 1908 for bruk i anleggsarbeidet. Det fikk vann fra Grindatjern, med et fall på 420 meter og en effekt på 300 hk. 
Denne bygingen er beholdt.

I 1916 var det for lite vann til å holde hele kraftverket i drift, så ett aggregat ble flyttet til et provisorisk kraftverk i Oltesvik.
Men allerede i 1917 ble det satt inn et nytt og større aggregat.

Maskinene ble sprengt da krigen begynte i 1940. Nye turbiner kom snart på plass.

Kraftstasjonen ble nedlagt i 1994 da den nye Oltedal kraftverk ble tatt i bruk.  Det gamle bygningen er beholdt. Lyse søkte om riving i 1911, men det ble avslått, den ble istedet registrert som kulturminne. 

## Referanser


## Kilder
* Kulturminner i norsk kraftproduksjon. NVE 2013
* Provisoriske vannkraftverk Terje Garcia de Presno, 2016
Flaen naturreservat

**Flaen naturreservat** ligger ved Asak øst for Leira ganske sentralt i Lillestrøm kommune. 

Området ligger i øvre del av et ravinesystem opp mot marin grense. Grunnen utgjøres da i hovedsak av marine avsetninger, men med noe breelvavsetninger i kantene. Her finnes flere kildepregete ravinedaler, og vegetasjonen er dominert av kildeskogarter med stor variasjon. Området har også et rikt fugleliv. 

Det er ikke tillatt å endre naturmiljøet. Dyr og planter er vernet, men det er tillatt å drive jakt i samsvar med øvrig lovverk. Det er også tillatt å sanke matsopp og bær, men bålbrenning er forbudt.

## Referanser
Illusion of Time

***Illusion of Time***, kjent som ***Gaia Gensōki***  i Japan og ***Illusion of Gaia*** i Nord-Amerika, er et action-rollespill for Super NES utviklet av Quintet. Det ble utgitt av Enix i Japan i 1993 og av Nintendo i Nord-Amerika (1994) og Europa (1995).

*Illusion of Time* har tydelige koblinger til forløperen *[[Soul Blazer]]* og den åndelige oppfølgeren *[[Terranigma]]*. De tre spillene blir gjerne regnet som en trilogi.

Spillet foregår under oppdagelsestiden i en alternativ verden som ligner vår egen. Det handler om den unge gutten Will, som er utvalgt til å redde verden fra en forestående katastrofe. Spilleren styrer Will gjennom baner basert på virkelige historiske steder, som Den store pyramiden i Giza og Den kinesiske mur.

## Referanser


## Eksterne lenker
*
Frække Frida og de frygtløse spioner

***Frække Frida og de frygtløse spioner*** er en dansk barnefilm fra 1994, skrevet og regissert av Søren Ole Christensen.

Christensen baserte historien på en serie barnebøker av Lykke Nielsen.

Musikken til filmen ble skrevet og fremført av Søren Rasted og Claus Noreen, som senere slo seg sammen med René Dif og Lene Nystrøm og i 1994 dannet musikkgruppen Joyspeed (senere omdøpt til Aqua).

## Referanser

 


## Eksterne lenker
*
Ørkenens juvel

***Ørkenens juvel*** er en dansk barnefilm fra 2001, regissert av Thomas Borch Nielsen. 

## Referanser


## Eksterne lenker
*
Møgunger

***Møgunger*** er en dansk barnefilm fra 2003, regissert av Giacomo Campeotto etter et manus av Søren Danielsen. Den handler om en gruppe barn i Æbleparken som stadig har problemer med nabolagets vaktmester J.B.

## Roller (utvalg)
* Jesper Christensen – J.B.
* Sebastian Aagaard-Williams – Svend
* Bjarne Henriksen – Hansen
* Kirsten Lehfeldt –  Anna
* Dick Kaysø –  Ole Suhr
* Nils P. Munk – Otto
* Lene Maria Christensen – postbud
* Kirstine Rosenkrands Mikkelsen - Lulu
* Maurice Blinkenberg-Thrane - David
* Marius Sonne Janischefska - Thomas
* Marie Katrine Rasch - Nuka

## Referanser




## Eksterne lenker
*
Egil A. Braathen

**Egil Arne Braathen** (1917&ndash;2009) var en norsk investor og eiendomsutvikler. Han var grunnlegger og eier av Braathen Eiendom, og var i 1980-årene Norges tredje største eiendomsmagnat.

## Liv og virke

Braathen vokste opp i Oslo, og sluttet på skolen som trettenåring. Han begynte å jobbe i butikk, og som 22-åring åpnet han sin egen landhandel på Lørenskog. I 1947 startet han sitt eget eiendomsselskap.

Igjennom 1950- og 1960-årene bygget Braathen opp eiendomsimperiet sitt, og han så tidlig potensialet i kjøpesentre. I 1967 åpnet han Linderud senter, som var Norges første senter rettet mot kunder som ville kjøre bil helt til døra. Han stod også bak Linne Hotell like i nærheten.

Senere ble Braathen en mer rendyrket finansmann, og han kjøpte seg opp i Christiania Glasmagasin og i Kværner. I 1985 var han Norges tredje største eiendomsmagnat, etter Olav Thon og Andenæs-familien. Formuen hans ble i 1982 anslått av *[[Økonomisk Rapport]]* til å være i milliardklassen, og han eide 20 selskaper og 40 eiendommer. I 1980-årene satset Braathen også tungt i eiendomsmarkedet i Florida, der han endte opp med å tape rundt 100 millioner kroner.

En periode bodde Braathen på Gran Canaria, før han av skattemessige årsaker bosatte seg i Appenzell Innerrhoden i Sveits.  Han forble imidlertid norsk statsborger fram til sin død i 2009.

Braathen var gift to ganger, sist med britiske Pauline (født Heath, 1930&ndash;). 

## Ettermæle

Braathen var svært mediesky, og gav aldri intervjuer. Tidsskriftet *[[Kapital (tidsskrift)|Kapital]]* skrev i 1985 at «Braathen er kanskje det nærmeste vi kommer en norsk Howard Hughes». 

Egil A. Braathen hadde Alzheimers sykdom mot slutten av livet, og enka Pauline Braathen har etter hans død donert betydelige pengesummer til forskning på denne sykdommen.

Arven etter Egil A. Braathen førte til en 14 år lang strid i rettssystemet, der sørafrikaneren Raymond Kalley kjempet mot de øvrige arvingene for å få ta del i milliardarven. Kalley tapte sakene, både i det sveitsiske og norske rettssystemet.

## Referanser
Giacomo Campeotto

**Giacomo Federico Campeotto** (født 20. september 1964) er en dansk autodidakt regissør som arbeider med både teater og film. Fra 2003 til 2005 ledet han Vendsyssel Teater.

Han har regissert teater for både barn og voksne. I 2003 hadde hans første film premiere; det var en barnefilm med tittelen *[[Møgunger]]*. 

## Filmografi
* 1999: *[[Olsen-bandens første kup]]* (TV-serie; julekalender)
* 2002: *[[Hotellet (TV-serie)|Hotellet]]* (TV-serie) – regi for flere episoder; serien ble vist på dansk TV&nbsp;2 i perioden 2000–2002
* 2003: *[[Møgunger]]* (barnefilm)
* 2006: *[[Nynne (TV-serie)|Nynne]]* (TV-serie)
* 2007: *Tempelriddernes skat II* (film)
* 2008: *Tempelriddernes skat III* (film)
* 2009: *Storm* (barnefilm)
* 2011: *Carmen og Colombo* (TV-serie)
* 2013: *Sankt P* (TV-serie)
* 2014: *[[Far til fire]] – Onkel Sofus vender tilbage* (barnefilm)
* 2015: *Far til fires vilde ferie* (barnefilm)
* 2023: *Matadorerne* (mini-TV-serie; dokudrama) – regi på fire episoder

## Privatliv
Han er sønn av skuespilleren Ghita Nørby og sangeren Dario Campeotto.

Han var gift med skuespilleren Birgitte Simonsen i 18 år.

## Referanser


## Eksterne lenker
*
Kristiansand kommunes kulturpris

**Kristiansand kommunes kulturpris** er delt ut årlig siden 1978. Prisen tildeles personer, institusjoner eller organisasjoner som har gjort en spesiell innsats for byens kulturliv og/eller markert kunstnerisk virksomhet av stor betydning. Prisen består av et kunstverk og et pengebeløp, per 2023 er dette  kroner. Alle som vil kan foreslå kandidater til kulturprisen.

## Prisvinnere
* 2024: Nicolai Tangen, kunstsamler mm
* 2023: Agnes Kittelsen, skuespiller
* 2022: Dankert Monrad-Krohn, stifter av Barnefilmfestivalen
* 2021: Tor Einar «Daumann» Jacobsen, musiker og konsertarrangør
* 2020: Terje Formoe, artist og komponist
* 2019: Harald Stensland, musikkentreprenør og UKM-produsent
* 2018: Ynglingeforeningens Musikkorps
* 2017: Annemor Sundbø og Jens Gunvald Opstad, forfattere mm.
* 2016: Hilde Hefte, musiker
* 2015: Bentein Baardson, skuespiller og teatersjef
* 2014: Knut Mæsel, Inger Johanne Mæsel og Jan Henrik Munksgaard, for bokserien "Rusleturer"
* 2013: Anne Ma og Jan Erik Usterud, musikere
* 2012: Liv Håland og festivalen Dark Season
* 2011: Harald Rødal, korpsdirrigent
* 2010: Grete Salomonsen og Odd Hynnekleiv, filmskapere
* 2009: Kristiansand Turnforening
* 2008: Kristiansand Minibyggere
* 2007: Kjell Nupen, kunstner
* 2006: Sharron Roberts, ballettpedagog
* 2005: Øyvind Smestad, poet
* 2004: Margrethe Molden Erikstad, kordirrigent
* 2003: Asbjørn Arntsen, komponist
* 2002: Torleif «Toffen» Gunnufsen, festivalarrangør
* 2001: Giert J. Werring, figurspiller
* 2000: Even W. Ruud
* 1999: John Amundsen
* 1998: Øystein Lønn, forfatter
* 1997: Grete H. Nash, keramiker
* 1996: Axel Jensen, forfatter
* 1995: Domkirkens Motettkor
* 1994: Bragdøya Kystlag
* 1993: Peter Valeur, konservator og stifter av Kristiansand museum
* 1992: Torgny Solheim, skuespiller og amatørteaterregisør
* 1991: Helge Ording, konsertarrangør
* 1990: De Internasjonale Kirkefestspillene
* 1989: Inger Willoch, kulturminneverner
* 1988: Svein Mathisen, fotballspiller
* 1987: Fredrik Werring
* 1986: Kjell Mardon Olsen, fotograf og kinomaskinist
* 1985: Olav Varen, forfatter
* 1984: Ingjerd Sandnes Skjeie, leder av Kristiansand barne- og ungdomsteater
* 1983: Karsten Jakobsen, kunstmaler
* 1982: Else Marie Jakobsen, tekstilkunstner
* 1981: Ernst Ovesen
* 1980: Bergljot Schoder Dahl, sopran
* 1979: John Bentsen, musikkløytnant og dirrigent
* 1978: Bjarne Sløgedal, organist og komponist

## Se også
* Kristiansand kommunes frivillighetspris
* Kristiansand kommunes miljøpris

## Referanser
Medvednica

**Medvednica** («Bjørnefjellet») er en lav fjellkjede som skiller den kroatiske hovedstaden Zagreb fra regionen Hrvatsko Zagorje i nord. Fjellene kalles også *Zagrebačka gora* («Zagreb-fjellene»).

Med 17,938 km² dekker Medvednica naturpark (*Park prirode Medvednica*) en del av denne fjellregionen, hvorav 64 prosent er skogkledd (hovedsakelig sommereik, steineik, bøk og gran). Kjernen av fjellet består av grønnstein fra paleozoikum; på lavere høyder finnes også yngre berglag fra mesozoikum og tertiær. I forhistorisk tid var fjellet en øy i Det pannoniske havet.

Medvednica er et populært utfluktsmål for Zagrebs befolkning, da det kan nås på kort tid fra sentrum. Den stort sett intakte naturen og varierte landskapet er tilgjengelig gjennom et nettverk av turstier og hytter. Om vinteren er det et populært skiområde med flere nedfarter og heiser.

Omtrent halvveis opp i fjellene ligger middelalderborgen Medvedgrad med et offisielt minnesmerke over krigsofre. Mye besøkt er også Veternica-grotten i den sørvestlige delen, som allerede var bebodd i forhistorisk tid.

Det høyeste punktet i Medvednica er Sljeme (1&nbsp;032 m), hvor det finnes en TV-mast, et fjellhotell og tilfluktsrom. Toppen kan nås med en taubane eller med bil. I 1870 ble et observasjonstårn av tre bygget her, det første i Kroatia. I dag tjener en plattform på TV-tårnet dette formålet.

## Referanser


## Eksterne lenker
*
Riskekverven sognekommune

**Riskekverven** eller **Riska sognekommune** var en selvstendig kommunal enhet i Norge som eksisterte fra den 27. november 1877 til opphevelsen av sognekommuner den 15. desember 1950. Sognekommunen opererte som en del av Hetland herred i Stavanger og hadde sitt utspring i et ønske om selvstendighet fra innbyggerne i Riska, en bygd som tidligere hadde vært underlagt Stavanger.

## Styresett
Riska ble utskilt som en egen sognekommune den 27. november 1877, samtidig med innvielsen av Riskekverven kirke. Denne utskillelsen ga Riska selvstendig styring over kirke, skole, og fattigvesen. Sognekommunen opererte som en del av Hetland herred i Stavanger. Denne administrative strukturen fulgte den nye kommuneloven fra 1837, som ga sogn med egen kirke rett til selvstyre.

Fra 1877 av hadde Riska sitt eget kommunestyre, valgt ved ordinære kommunevalg. Riska ble styrt av et formannskap, og kommunestyret tok seg av kirke, skole, og fattigvesen, samt andre offentlige funksjoner. Navnet Riskekverven ble brukt om bygda og sognekommunen inntil det offisielt ble endret til Riska i 1936.

## Kommunehus
I 1912 ble et nytt kommunehus innviet. Det var bygget av Gabriel Aanensen, og sognekommunens kommunestyremøter ble avholdt der. Huset ble også brukt som lasarett under krigen, og mange barn ble født der. Etter krigen rommet huset helsestasjon og spebarnskontroll. Kommunen kjøpte huset i 1939.

Etter avviklingen av landets sognekommuner ble andre etasje i huset ledig og ble overdratt til privat bruk.

## Referanser

## Litteratur
*
Det pannoniske havet

**Det pannoniske hav** var en grunn, forhistorisk innsjø som lå der Den pannoniske slette nå ligger i Sentral-Europa. Det pannoniske hav eksisterte fra omtrent 10 til 0,6 millioner år siden, i miocen- og pliocen-epokene, da marine sedimenter ble avsatt til en dybde på mellom 3–4 kilometer i Det pannoniske bassenget. Arealet var om lag 200&nbsp;000 km².

## Referanser


## Eksterne lenker
*
Sadegh Omidzadeh

**Sadegh Omidzadeh** (persisk: صادق امیدزاده), også kjent som **Hojatollah Omidvar** (persisk: حجت الله امیدوار ), (død 20. januar 2024 i Damaskus i Syria) var en iransk general i Quds-styrkens etterretningsenhet i Syria. Han ble drept av et israelsk luftangrep under Israel-Hamas-krigen.

## Militær karriere
Den 14. august 2012 ble Omidzadeh, sammen med andre iranske tjenestemenn, tatt til fange av syriske opposisjonsgrupper i nærheten av Damaskus internasjonale lufthavn. Deretter ble han løslatt etter meklingsinnsats fra Qatar.  

I juni 2023 dukket det opp rapporter som indikerte at Omidzadeh planla angrep på amerikanske styrker i Syria. Hans særlige fokus innebar målretting mot amerikanske pansrede kjøretøy av typene Humvee og Cougar på syrisk territorium.

## Død
Den 20. januar 2024 ble Omidzadeh, sammen med fire andre iranske tjenestemenn, Ali Aghazadeh, Saeed Karimi, Hossein Mohammadi og Mohammad Amin Samadi, drept under et møte i en bygning i Mezzehdistriktet sørvest i Damaskus. De israelske luftangrepene, som rapportert av *[[Syrian Observatory for Human Rights]]*, resulterte i fullstendig ødeleggelse av bygningen, noe som førte til at minst ti militærpersonell døde.

Hans død kom mindre enn én måned etter at en annen høytstående iransk general, Sayyed Razi Mousavi, ble drept i Damaskus, og to uker etter drapet på Saleh al-Arouri i Beirut.

## Reaksjon
Iran beskyldte Israel for å ha utført bombingen som drepte de fire offiserene fra den iranske revolusjonsgarden i Damaskus og indikerte at de forbeholdt seg retten til å svare på angrepet. Talsmannen for det iranske utenriksdepartement, Naser Kanani, spesifiserte og truet med at gjengjeldelse ville komme *«til rett tid og sted» *og anklaget Israel for å få regionen til å bli ustabil og usikker.

## Referanser
Kristiansand kommunes miljøpris

**Kristiansand kommunes miljøpris** deles ut av Kristiansand kommune.

Prisen ble opprettet i 2013, og har som formål å fremme nytenkning og innsats i klima- og miljøarbeidet. Prisen består av et kunstverk og et pengebeløp, per 2023 er dette på  kroner. Alle som vil kan foreslå kandidater til miljøprisen.

## Prisvinnere
* 2024: Mira Svartnes Thorsen
* 2023: Bengt Øyvind Daatland, Randesund Bekkelag
* 2022: Søgne Dykkerklubb
* 2021: Cheryl E. Macdonald, for arbeidet med lokal mat
* 2020: Stiftelsen Miljøfyrtårn (miljøsertifisering)
* 2019: Tilstede Mat og Mer (restaurant)
* 2018: Air Products
* 2017: Malin Jacob (prosjektleder i Hold Norge Rent)
* 2016: Øystein Holvik (tidligere miljøvernsjef i Kristiansand)
* 2015: Alf Holmelid, SV-politiker
* 2014: Cornelis Verkeerk, for boligprosjektet Gurines Hage
* 2013: Einar Øslebye, sjøspeiderleder og Grønt flagg-koordinator

## Se også
* Kristiansand kommunes frivillighetspris
* Kristiansand kommunes kulturpris

## Referanser
Stephanorhinus

se egen seksjon

***Stephanorhinus*** er ei utdødd slekt med neshorn. De levde i Eurasia og Nord-Afrika i sein pliocen og nesten hele pleistocen.

De var nærmest i slekt med det nålevende sumatraneshornet (*Dicerorhinus sumatrensis*) og det utdødde ullhårete neshornet (*Coelodonta antiquitatis*). *Stephanorhinus* var store neshorn med lang skalle og to horn. Neseskilleveggen var delvis forbeinet. Fortennene mangler eller er svært reduserte.

## Arter
Følgende arter regnes som gyldige:
* *[[Etruskerneshorn|Stephanorhinus etruscus]]* (Falconer, 1868) (etruskerneshorn) – Europa og Vest-Asia i sein pliocen og tidlig pleistocen
* *[[Steppeneshorn|Stephanorhinus hemitoechus]]* (Falconer, 1859) (steppeneshorn) – vestlige Eurasia og Nord-Afrika i midtre og sein pleistocen
* *[[Hundsheimneshorn|Stephanorhinus hundsheimensis]]* (Toula, 1902) (hundsheimneshorn) – Europa i tidlig pleistocen til mellompleistocen
* *Stephanorhinus jeanvireti* (Guérin, 1972) – Europa i sein pliocen og tidlig pleistocen; bør kanskje heller hete *S.&nbsp;elatus* 
* *[[Merckneshorn|Stephanorhinus kirchbergensis]]* (Jäger, 1839) (merckneshorn) – Eurasia i midtre og sein pleistocen
* *Stephanorhinus lantianensis* (Hu & Qi, 1978) – Kina i sein tidligpleistocen; kanskje synonym for *S.&nbsp;etruscus*
* *Stephanorhinus yunchuchensis* (Chow, 1963) – Kina i sein tidligpleistocen; kanskje synonym for *S.&nbsp;kirchbergensis*
Slekta er rapportert med en viss usikkerhet fra tidlig i midtre pliocen i Tunisia (*S.&nbsp;africanus*) og også fra Tsjad for 3–3,5 millioner år siden.

## Litteratur
* 
* 
* 
* 
* 
* 

## Eksterne lenker
*
HomeSeer

**HomeSeer Technologies LLC** er et amerikansk selskap som produserer utstyr til hjemmeautomasjon, inkludert hjemmesentraler, sensorer og aktuatorer for styring av belysning, varme og ventilasjon, audio og video, innbruddsalarm og overvåking.

HomeSeer-programvaren (HS1-HS4) er kjernen i alle systemer produsert av HomeSeer. Den kan kjøpes frittstående for installasjon på egen datamaskin, eller forhåndsinstallert på HomeTroller-hjemmesentraler. Den kobles til brukerens hjemmenettverk og settes typisk opp via nettleser. Etter installasjon skal systemet i utgangspunktet fungere automatisk, men man kan i tillegg bruke en mobilapp for å overvåke og styre manuelt. Tjenesten MyHS kan gi fjerntilgang via internett når man er utenfor hjemmenettverket.

## Historie
Selskapet ble grunnlagt i 1999 under navnet Keware av Richard Helmke, som laget sitt eget program for hjemmeautomasjon. I begynnelsen var programvaren kompatibel med X10 lysbrytere, moduler og kontrollere, men over tid ble det også lagt til støtte for produkter som ADI Ocelot, JDS Stargate-kontrollere og WGL W800 trådløse mottakere. For å oppmuntre til tredjeparts utvikling av drivere og ytterligere støtte av teknologier og produkter ble det lagt til et åpent API og et fritt tilgjengelig programvareutviklingssett (SDK).

I 2002 begynte Helmke å arbeide på heltid med HomeSeer. I 2003 ble driverstøtte for maskenettverksteknologien Z-Wave lagt til i HS1-versjonen. Z-Wave-teknologien var da i sin spede barndom, og hadde drøyt 10 år senere i 2015 vokst til over 1400 sertifiserte produkter.

Programvaren er kjernen i HomeSeer, og har blitt utgitt i flere versjoner. HS1 (1999), HS2 (2005), HS3 (2013) og HS4. Det har variert om programvaren har kjørt på hjemmesentraler levert av Homeseer, eller på annen maskinvare med operativsystemer som for eksempel Windows XP eller Linux.

I 2004 lanserte HomeSeer Z-Wave-transceiveren ZU0100-001 som sitt første maskinvareprodukt.

Noen av hjemmesentralene som HomeSeer har produsert er:

* PRO-100 (2005)
* Z-Troller (2006)
* HomeTroller-SE (2011)
* HomeTroller Zee (2013)
* HomeTroller S6 (2014)
* HSM200 (2014)
* HomeTroller-SEL (2014)
* HomeTroller Zee S2 (2015)
De har også utviklet en iOS app (2009) og Android app (2010). I 2014 kom fjerntilgangstjenesten MyHomeSeer-Remote (MyHS) for HS3.

## Kompatible teknologier
* Z-Wave, åpen standard
* Zigbee, åpen standard
* IFTTT, skytjeneste for å sette i gang automatiserte prosesser
* Amazon Echo
* Google Home
* X10, en eldre industristandard
* Insteon, proprietært system (2005-2022)
* PLCBUS, en proprietær protokoll for kommunikasjon over strømnettet
* Universal powerline bus (UPB), en proprietær protokoll utviklet av Powerline Control Systems

En fullstendig liste over kompatible teknologier finnes på HomeSeers nettside.

## Se også
* Home Assistant, alternativ programvare med åpen kildekode

## Referanser
Johannes kirkegård

**Johannes kirkegård** er i bydelen Marensro i Skien. Området ble solgt til Skien kommune i 1882 og deler lagt ut til kirkegård.

Hele kirkegården areal er tatt i bruk, og byens hovedgravlund er p.t. Nordre gravlund.

## Referanser


## Eksterne lenker
* Skien kirkelige fellesråd
* Skien gravplassforvaltning
* [Kart over Johannes kirkegård](https://darkiv.no/Allslekt/Feltkart/(Skien)-Johannes.jpg) (Allslekt)
* Grenland Ættehistorielag
Marián Chovanec

**Marián Chovanec** (født 16. september 1957 i Trenčín i Tsjekkoslovakia) er slovakisk katolsk biskop av Banská Bystrica.
## Liv ovg virke
### Bakgrunn
Han gikk på gymnasium i hjembyen Trenčín og gikk deretter inn på presteseminaret i Bratislava.  For å ha deltatt i en protest-sultestreik mot den regimevennlige presteorganisasjonen *Pacem in terris* i 1981, ble han utvist fra seminaret på grunn av statsmaktens inngripen. Han fullførte militærtjeneste og tjente til livets opphold ved å gjøre ufaglært arbeid.

### Prest
I 1986 gjenopptok han teologiske studier og ble ordinert til prest den 17. juni 1989. Han fortsatte studiene mens han var kapellan i en menighet i Nitra (fra 1990 ved Det katolske universitet i Lublin i Polen). 

Han ble utnevnt til menighetsadministrator for Nitra-Drážovce og arkivar ved bispekontoret i Nitra. I 1994 tok han doktorgraden innen dogmatisk teologi og var foreleser ved *Cyril og Methodius teologiske fakultet* ved Comeniusuniversitetet i Nitra.
### Hjelpebiskop i Nitra
Den 22. juli 1999 ble han utnevnt til titulærbiskop av *Maxita* og hjelpebiskop i Nitra av pave Johannes Paul II. Han ble ordinert til biskop av kardinal Ján Chryzostom Korec den 18. september samme år; medkonsekratorer var den apostoliske nuntius til Slovakia, erkebiskop Luigi Dossena, og erkebiskopen av Trnava, Ján Sokol.

Fra august 2000 var biskop Chovanec generalsekretær for Den slovakiske bispekonferansen og fra 1. mars 2003 generalvikar i Nitra.
### Biskop av Banská Bystrica
Pave Benedikt XVI utnevnte ham til biskop av Banská Bystrica den 20. november 2012. Innsettelsen i embedet fant sted den 15. desember samme år.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Biskop Robert Pobožný (1890-1972) *1949
* Biskop Pavel Mária Hnilica (1921-2006) *1951
* Biskop Ján Chryzostom Korec (1835-1958) *1917
* Biskop *Marián Chovanec* (1957-) *1999 

## Referanser
Hong Niang

***Hong Niang*** er en kinesisk dramafilm fra 1998 regissert av Huang Jianzhong.  

Den ble kåret til beste film ved Hundred Flowers Awards (delt med *[[Male Sorority Director]]* og *[[Ikke en eneste]]*).  

## Referanser
  

## Eksterne lenker
*
Slovenia under Vinter-OL for ungdom 2024

**Slovenia** deltar i **[[Vinter-OL for ungdom 2024]]** i Gangwon, Sør-Korea som blir arrangert i perioden 20. januar til 1. februar 2024.

Alpinisten Miha Oserban og skihopperen Taja Bodlaj var flaggbærere for Slovenia under åpningsseremonien.

## Medaljer

## Medaljevinnere

## Se også
* Slovenia under Sommer-OL 2024

## Referanser
Tomáš Galis

**Tomáš Galis** (født 22. desember 1950 i Selice i Tsjekkoslovakia) er en slovakisk geistlig og katolsk biskop av Žilina.
## Liv og virke
### Prest
Tomáš Galis ble presteviet for bispedømmet Banská Bystrica den 6. juni 1976.
### Hjelpebiskop i Banská Bystrica
Den 28. august 1999 utnevnte pave Johannes Paul II ham til titulærbiskop av *Bita* og til hjelpebiskop i Banská Bystrica. Biskopen av Banská Bystrica, Rudolf Baláž, ordinerte ham til biskop den 25. september samme år; Medkonsekratorer var tidligere hjelpebiskop i Banská Bystrica, Peter Dubovský SJ, og den apostoliske nuntius til Slovakia, erkebiskop Luigi Dossena.

### Biskop av Žilina
Den 14. februar 2008 utnevnte pave Benedikt XVI ham til biskop av Žilina. Innsettelsen fant sted den 15. mars samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jozef Tomko (1924-2022) *1979
* Biskop Rudolf Baláž (1940-2011) *1990
* Biskop * Tomáš Galis* (1950-) *1999

## Referanser
The Long March

***The Long March*** (originaltittel: *Chang Zheng*) er en kinesisk historisk krigsfilm fra 1996 regissert av Zhai Jun-Jie. Filmen skildrer Den lange marsjen, en historisk hendelse der den røde arme ble tvunget til retrett av Kuomintang. Hendelsen bidro sterkt til at Mao ble leder av kommunistpartiet. Rollen som Mao spilles av Tang Guoqiang. Filmen fremstilling av de historiske forholdene regnes for å ligge nær opp til det som var det offisielle kinesisk synet på den tiden filmen ble produsert.

Den ble kåret til beste film ved Hundred Flowers Awards (delt med ''The Dream Factory'' og *[[The Opium War]]*) og prisen for fremragende film ved Huabiao Awards (sammen med flere filmer).

## Referanser


## Eksterne lenker
*
The Timber Queen

***The Timber Queen*** er en amerikansk stumfilm fra 1922 regissert av Fred Jackman.

## Handling
Etter farens død arver Ruth Reading (spilt av Ruth Roland) eierskapet til et større skogsareal. Don Mackay (spilt av Bruce Gordon) er en bonde som er forelsket i Ruth, men han er alt for sjenert til å fortelle henne dette. Ruths fetter, James Cluxton (spilt av Val Paul) mottar et brev hvor det står at dersom Ruth ikke gifter seg innen 21-årsdagen hennes, kommer eierskapet over skogen til å bli overført til James.

Men Ruth kommer til å fylle 21 år om tre måneder. Cluxtons fortrolige, Bull Joyce (spilt av Leo Willis) forteller ham at Ruth tilbringer mye tid sammen med Don Mackay. Joyce er sikker på at hvis dette forholdet fortsetter, kan Cluxton si farvel til å arve skogen. Men Vance (spilt av Frank Lackteen) en annen tømmerhogger overhører denne samtalen, og han advarer Don Mackay om planene deres.

## Skuespillere
* Ruth Roland som Ruth Reading
* Bruce Gordon som Don Mackay
* Val Paul som James Cluxton
* Leo Willis som Bull Joyce
* Frank Lackteen som Vance
* Bull Montana
* Al Ferguson

## Referanser


## Eksterne lenker
*